Ungal d yiwwet n tewsit ger tewsatin i yuɣen adeg meqren deg tsekla taqbaylit. Yesɛa aṭas n tbadutin, aṭas n unerni d umgired i d-yellan deg-s seg talallit-is armi d ass-a, yal tasut d acu i d-tettawi d amaynut i tewsit-agi aladɣa seg tama n yisental, imi inagalen ttarun-d ɣef wayen i d-ttemlilin deg tudert-nsen, d wayen iceɣben timetti-nsen, dɣa anagal yessizil imru-s ilmend n tegnit d zman i deg yella.